गुड़गांव, पंचकूला में एक डिजाइन पर बनेगा रेस्ट हाउस
सेक्टर-1मेंबनने वाले पीडब्ल्यूडी रेस्ट हाउस की तर्ज पर ही अब गुड़गांव में भी पीडब्ल्यूडी रेस्ट हाउस बनाया जाएगा। इसके लिए दोनों रेस्ट हाउस के लिए एक ही डिजाइन डिपार्टमेंट द्वारा बनाया जा रहा है। पीडब्ल्यूडी अफसरों की मानें तो महीने के अंत तक डिजाइन तैयार होने की संभावना है।
इसके बाद से जनवरी मिड से रेस्ट हाउस का काम शुरू कर दिया जाएगा। अभी रेस्ट हाउस की जगह की चारदिवारी का काम किया जा रहा है। साथ ही मल्टीलेवल पार्किंग की जगह से खुदाई से निकली मिट्टी को रेस्ट हाउस की जगह पर डालकर उसके लेवलिंग का काम किया जा रहा है। हाल ही में सीएम मनोहर लाल खट्टर द्वारा रेस्ट हाउस की नींव रखी गई थी। इसके बाद पीडब्ल्यूडी डिपार्टमेंट द्वारा जगह की डिमार्केशन का काम किया गया था, जबकि ट्यूबवेल बनाए जाने का काम अभी बाकी है।
2017 अंत तक काम होगा कंप्लीट: रेस्ट हाउस का काम जनवरी मिड से शुरू किया जाएगा और इसके लिए पीडब्ल्यूडी विभाग की ओर से 21 महीने की डेडलाइन दिया जाएगा। 2017 में पीडब्ल्यूडी रेस्ट हाउस का काम खत्म किया जाना है।
रेस्ट हाउस चार मंजिला बनाया जाएगा, जिसमें 100 कमरें होंगे। 66 कमरे अधिकारियों के लिए जबकि 35 कमरे सरकारी कर्मियों के लिए बनाया जाएगा। इस रेस्ट हाऊस में सभी वर्गीय कर्मचारियों के लिए कमरे बनाए जाएंगे और ऐसा पहली बार किसी रेस्ट हाउस में सुविधा दी जा रही है। रेस्ट हाउस 26.42 करोड़ रुपए की लागत बनेगा। इन कमरों में सभी आधुनिक सुविधाएं होंगी।
मीटिंगहाॅल, कॉन्फ्रेंस रूम भी बनेंगे यहां
तीनएकड़ में बनने वाले रेस्ट हाउस में सीएम गवर्नर के लिए स्पेशल रूम की सुविधा होगी। इसके अलावा वीवीआईपी बड़े अधिकारियों के लिए भी रूम होंगे। इसके अलावा एक मीटिंग हाल, कॉन्फ्रेंस रूम, डाइनिंग रूम कमेटी रूम जिम की सुविधा होगी। रेस्ट हाउस तैयार होने के बाद हरियाणा गवर्नमेंट द्वारा स्टेट लेवल मीटिंग या फिर कॉन्फ्रेंस का आयोजन यहां भी किया जाएगा। इसके अलावा पंचकूला में स्थित विभिन्न विभागों के मुख्यालय जिला कार्यालय के अधिकारियों को ठहरने की सुविधा उपलब्ध होगी।
awa_Deva hin_Deva hin_Deva hin_Deva hin_Deva hin_Deva hin_Deva